Intră banii pe carduri
Banii din programul Sprijin pentru România vor ajunge la beneficiari înainte de Paște. Este vorba despre cea de-a doua tranșă de bani.
Ajutorul social este destinat pentru 2,5 milioane de români și este în valoare de 250 de lei.
Beneficiarii vor primi banii chiar în zilele de dinaintea Paștelui.
Beneficiarii ajutorului Sprijin pentru România
Așadar, 614.358 persoane cu handicap grav, accentuat și mediu vor beneficia de acest ajutor. Aici intră și copii și adulți.
Apoi, 13.098 familii cu cel puțin 2 copii în întreținere vor primi banii, dar și 3.130 familii monoparentale.
192.398 familii beneficiare de ajutor de incluziune vor primi bani de la stat, la fel și 1.714.246 de pensionari.
În final, 528 de persoane fără adăpost vor primi ajutor financiar de la stat.
Când intră banii pe carduri?
Potrivit MIPE, sumele de bani sunt transferate pe cardurile sociale în intervalul cuprins între ziua a zecea și a cincisprezecea a fiecărei luni, în același timp cu alte drepturi sociale, precum pensiile sau ajutorul de șomaj.
Cu o mare probabilitate, în luna aprilie, cardurile vor fi încărcate cel mai târziu pe data de 15. Această dată cade într-o zi de luni.
Plafonul a fost majorat
Începând cu 1 ianuarie 2024, limita superioară a veniturilor pentru a beneficia de ajutor social a fost crescută de la 1.700 la 2.000 de lei.
Aceasta implică faptul că cetățenii români care câștigă salarii sub sau egale cu 2.000 de lei lunar sunt eligibili pentru ajutoare sociale din partea statului.
În anul 2023, aproximativ 2,4 milioane de cetățeni români au primit aceste ajutoare sociale.
Începând din 2024, numărul beneficiarilor a crescut la peste 2,5 milioane, odată cu majorarea plafonului.
Cetățenii primesc în total 6 tranșe, fiecare în valoare de 250 de lei pe an, ceea ce înseamnă o sumă totală de 1.500 de lei pe an.
Suma poate fi utilizată pentru achiziționarea de alimente sau pentru plata meselor calde.